Kaluwargané Sabirun dudu seniman. Ananging simbah kakungé dadi abdi dalem ing Kraton Yogyakarta, yaiku dadi abdi dalem pengrawit. Abdi dalem pengrawit yaiku abdi dalem sing tugasé nabuh gamelan kraton. Amarga dadi abdi dalem Kraton Yogyakarta, simbah kakungé duwe gelar utawa paringan dalem (jeneng) yaiku "Sara Yuda". Saka simbah kakungé iku, Sabirun dadi seneng nabuh gamelan utawa sinau karawitan (seni nabuh gamelan).